JohanHeinsen/ENO huggingface dataset:
Odense Adresse-Contoirs Efterretninger, 1848-06-21
- Om den schleswigholsteinske Stænderforsamling berettes, at de Deputerede have holdt et forberedende Møde, hvori flere ikke vare tilfredse med den projekterede nye Valglov, der er dem for liberal. Ogsaa yttrede der sig nogen Misstemning over, at slet ingen Deputerede eller Suppleanter fra Nordslesvig ere ankomne til Forsamlingen. Jkke engang Dhrr. Schmidt og Jensen fra Flensborg vare komne." Præsident Bremer søgte at forklare denne, ubebagelige Omstændighed, ved en heel Deel intetsigende Udflugter.
Odense Adresse-Contoirs Efterretninger, 1848-06-21
Jnd= og udklarerede Skibe ved Odense Toldkammer. Jndgaaede: den 21 Juni, J. Møller af Odense, fra Randers, Jagten Jda Henriette med Korn.
Odense Adresse-Contoirs Efterretninger, 1848-06-21
Udgaaede: den 20de, C. H. Olsen af og til Sønderborg, Jagten Elise, ballastet: den 21de, R. Sørensen af Odense, til Norge, Jagten Adele Vilhelmine med Korn; N. Mauritzen af og til Horsens Jagten Søskummeren med brugt Emballage; L. Madsen af Odense, til Sams, Baaden Dorthea med Kalk og Flyttegods; L. H. Curl af Kjøbenhavn, til Engelland, Skonnerten Confidencia med Bog; H. T. Helweg af Odense, til Engelland, Briggen Peter & Wilhelm med Byg; R. Rasmussen af Odense, til Engelland, Skonnerten Betzy & Laura med Byg og Hvede.
Odense Adresse-Contoirs Efterretninger, 1848-06-21
AVERTISSEMENTS. En almindelig Bøn, Prædiken holden paa Almindelig Bededag over Esaias 55, 68, i Bogense og Skovby Kirker, af Theodor Hertz, Capellan for Bogense og Skovbye Menigheder. Priis 1 Mk. (Sælges til Fordeel for faldne Krigeres Efterladte i de fleste Boglader i Danmark, i Bogense hos Boghandler Prøvensen, og i Odense i den Miloske Bog= og Papirhandel.
Odense Adresse-Contoirs Efterretninger, 1848-06-21
J den Hempelske Boghandel faaes: Svensk-dansk norsk Lommeordbog af Welander. 16 Mk. - Svensk Haandordbog for Danske, af J. K. Høst. 4 Mk. - Kort svensk Sproglære for Danske, af J. K. Høst. 2 Mk. 8 s. - Det augustenborgske Oprør i Rendsborg og det preussisk, tydske Overfald, af Prof. Krieger. 4 Mk. 12 s. - Uddrag af Jnfanterie-Exerceer-Reglementet, til Brug for Underbefalingsmænd i Armeen, efter Krigsministeriets Ordre 3 Mk. 4 s.
Odense Adresse-Contoirs Efterretninger, 1848-06-21
Den under 6 dennes emanerede provisoriske Placat, betræffende en nærmere Regulering af nogle Bestemmelser i Forordningen af 9 Mai 1806, indeholder følgende Bestemmelser: 1. Naar Jndqvartering finder Sted i Medfør af Forordningen 9 Mai 1806 ville Tropperne enten erholde Natural=Forpleining ved directe militair Foranstaltning, eller være at forpleie af dem, hos hvem de ere indqvarterede.
Odense Adresse-Contoirs Efterretninger, 1848-06-21
Naar Natural=Forpleining ved militair Foranstaltning gives de indqvarterede Tropper have Qvarteerværterne alene at anvise disse fri Benyttelse af Kjøkkenleilighed samt Kogeapparater og Brændsel til Madlavning, forsaavidt de Jndqvarterede ikke selv ere forsynede dermed. Naar derimod saadan Natural=Forpleining ikke gives, er Qvarteerværten pligtig at give de hos ham indqvarterede Militair af Underklasserne en fuldstændig Forpleining af sund og god Beskaffenhed saaledes som Menigmand i Egnen nyder, dog uden Brød. Qvarteerværten er ligeledes forpligtet til paa Forlangende at yde de hos ham indqvarterede Officerer og de med dem i Klasse staaende Personer Bespiisning for en passende Godtgjørelse, dog kuns paa Ankomstdagen til Qvarteret, hvorimod de Jndqvarterede senere have selv at sørge for deres Bespiisning imod af Værten at anvises Benyttelse af Kjøkken m. m. som efter Bestemmelse No. 2. For selve Qvarteret til Militaire af Underklasserne erlægges ingen Godtgjørelse. Derimod bliver den Betaling, som tilkommer Qvarteerværten for en saadan Mands Forpleining, fastsat til 12 s. om Dagen, der betales ham contant paa Stedet af den Jndqvarterede, og ville senere Reclamationer om denne Godtgjørelse ikke kunne tages til Følge. Disse Bestemmelser bringes herved til Jndvaanernes Kundskab. Odense Raadstue den 21 Juni 1848. Det sædvanlige Møde i den fyenske geistlige Enkekasses Sager holdes Tirsdagen den 27 Juni d. A., om Eftermiddagen Kl. 3, i Consistoriet ved St. Knuds Kirke.
Odense Adresse-Contoirs Efterretninger, 1848-06-21
Fyens Stifts Landemode. holdes Onsdagen den 28 Juni d. A. og begynder med Gudstjeneste i St. Knuds Kirke om Morgenen, Kl. 9. Prædiken holdes af Hr. Provst Hald i Lumbye.
Odense Adresse-Contoirs Efterretninger, 1848-06-21
Den aarlige Generalforsamling i Fyens Stifts Bibelselskab afholdes Torsdagen den 29 Juni, Formiddag Kl. 9, i Consistoriet ved St. Knuds Kirke.
Odense Adresse-Contoirs Efterretninger, 1848-06-21
Paa Landemodsdagen den 28 Juni er for Deeltagerne i samme og Dhrr. Geistlige, som maatte komme herind i denne Anledning, arrangeret et fælleds Middagsmaaltid paa Comoediehuussalen Kl. 3, hvortil de, der ønske at deeltage, bedes at tegne sig paa en i den Hempelske Boglade henlagt Liste. inden samme Dags Formiddag Kl. 10. Odense den 21 Juni 1848. Svitzer.
Odense Adresse-Contoirs Efterretninger, 1848-06-21
De, som maatte attraae Kæmnerbestillingen her i Byen, ville behage at indgive deres Ansøgninger derom til Communalbestyrelsen inden 3 Uger fra Dato.
Odense Adresse-Contoirs Efterretninger, 1848-06-21
Det bemærkes, at de for denne Bestilling regulerede høiere Jndtægter først oppebæres fra den Tid, at Kæmnerens forøgede Functioner træde i Virksomhed. Odense Raadstue den 21 Juni 1848. Endvidere indkommet følgende Gaver: Til de Brandlidte i Koldby paa Samsø: Hr. Proprietair Langkilde til Juulskov 5 Rbd.; ved Hr. Stiftsprovst Svitzer; fra Kjøbmand Callesen 1 Rbd., fra en Medborgerinde 30 Rbd. 2 Mk. 8 s., der ere indsamlede ved en foranstaltet Bortlodning af et lille Haandarbeide, som med de tidligere anmeldte 63 Rbd. 4 Mk. udgjør 100 Rbd. 8 s. For hvilke Gaver paa Vedkommendes Vegne kjærligst takkes. Odense den 21 Juni 1818. M. C. Hempel.
Odense Adresse-Contoirs Efterretninger, 1848-06-21
Efterlysning. Menig No. 160 af 1ste Bataillon 4de Comp. Kolleraa, der var indlagt paa Feldthospitalet paa Harritzlevgaard pr. Bogense, har afvigte 10 dennes forladt Hospitalet, uden senere at melde sig. Han efterlyses herved, med Anmodning om til alle saavel militaire som civile Autoriteter at hvor han maatte paa træffes, da at lade ham anholde og transportere hertil Hospitalet som Arrestant. Feldthospitalet paa Harritzlevgaard den 18 Juni 1818. Arnesen, Jnspecteur.
Odense Adresse-Contoirs Efterretninger, 1848-06-21
Mandagen den 5 dennes, i Middagsstunden, er der bleven frastiaalen Kirkesanger Schjerbech ved Huusbye 37 Alen fiint hjemmegjort halvbleget Lærred af Hørgarn med Tvistes Jslet, 4 1/2 Qvarteer bredt, og da det formodes, at dette Lærred vil blive faldbuden til Salg, er det min tjenstlige Begjæring til enhver Vedkommende, at anholde den eller de, der maatte ville sælge bemeldte Lærred, og med dette at bringe den Paagieldende enten til mig eller nærmeste Politiøvrighed til videre træffende Foranstaltning. En Douceur af 5 Rbd. udloves til hvem, der om dette Tyveri kan meddele saadanne Oplysninger, at det Stiaalne kan tilhændekomme sin Eiermand, og Tyven ved endelig Dom vorde straffet for Gierningen. Wedellsborg Birks Contoir den 6 Juni 1818. H. H. Jeppesen.
Odense Adresse-Contoirs Efterretninger, 1848-06-21
Paa Veien imellem Eilstrup og Caleur er fun B. den en Pibe med sølvbeslaget Træ Hoved som Eieren, mod at legitimere sig, kan erholde udleveret hos Poulsen i Røde Mølle ved Langensøe.
Odense Adresse-Contoirs Efterretninger, 1848-06-21
Bekjendtgjørelse. Da en Portion af det af afdøde Geheimeraadinde Scheel Cecignon oprettede Nakkebolske Legats 2den Klasse for Trængende af Arbeidstanden, til Beløb 20 Rbd. aarlig, er bleven ledig, hvortil den, der beviisligen længst har staaet i Testatrixes Tjeneste, fortrinlig efter Fundatsen vil komme i Betragtning. saa opfordres de, der have staaet i bemeldte Afdødes Tjeneste, til i seneste inden 4 Uger for Amtet at legitimere deres Tjenestetid hos den Afdøde, og derhos at oplyse deres Alder samt nuværende Stilling og Trang, for at dertil kan tages Hensyn ved Bestemmelsen og hvem af de Ansøgende, der findes meest qvalificeret til den ledige Portion af Legatet. Svendborg Amthuus, Nyborg den 10 Juni 1818. Fra Kjøbenhavn. afgaaer Skipper A. Steffensen om 8 a 10 Dage, anbefalende sig for Gods og Passagerer. Det Nærmere meddeler P. Rasmussen.
Odense Adresse-Contoirs Efterretninger, 1848-06-21
En i Hovedstaden boende Handelsagent, der dagligen besøger Børsen, har Forretninger med de fleste af Byens Handlende og Urtekræmmere, samt gode Connexioner baade i Ind= og Udlandet, ønsker endnu at overtage en Agentur for en af de større Herrer Oliemøllere i Provindsen. Angaaende hans Duelighed i Handelsfaget og hans Soliditet, er samme i Stand til at fremlægge Vidnesbyrd fra nogle af de første Handelshuse. Reflecterende behage at adressere frankerede Breve til Fyens Stifts Adressecontoir, der besørger dem indsendte til Vedkommende. F. Sporon.
Odense Adresse-Contoirs Efterretninger, 1848-06-21
Skandinaviske Sløifer a 3 Mk. erholdes hos Dhrr. Kjøbmænd L. B. Jürgensen i Odense, Muus, i Kjerteminde og Michelsens Enke i Nyborg. Jndtægten er bestemt til Efterladte af svenske og norske Krigere, som falde i Kampen for Danmark. Skandinaviske Sløifer og Dannebrogs-ditto faaes endvidere hos Hr. Kjøbmand Berg i Middelfart. Ved Faaborg Friskole er Plads ledig for en seminaristisk dannet ugivt Lærer, med 1/2 Aars Opsigelse. Den aarlige Løn er 200 Rbd. uden Videre. Ansøgninger derom tilstilles Skolecommissionen sammesteds portofrit inden 3 Uger fra 20 Juni d. A.
Odense Adresse-Contoirs Efterretninger, 1848-06-21
For en Grovsmed er en Plads ledig i Nærheden af Odense, naar man snarest mulig henvender sig til Adressecontoiret. 4000 Rbd. kunne i denne Termin erholdes til Laans, enten samlede eller i mindre Summer, imod tilstrækkelig Pantesikkerhed i faste Eiendomme. Adressecontoiret anviser.
Odense Adresse-Contoirs Efterretninger, 1848-06-21
Daguerreotyp-Portraiter, aftages dagligt saavel i mørkt som lyst Veirligt fra Kl. 9-2 og fra 3–7 for 9 Mk. - 5 Rbd. pr. Stk. af enkelte Personer og Grupper i Hr. Gjæstgiver. Strøms Hauge. C. G. Clausen, Odense d. 9 Juni 1848. Daguerrestypist.
Odense Adresse-Contoirs Efterretninger, 1848-06-21
Goldberger Galvaniske Rheumatismus=Kjæder, der nu ogsaa her have viist sig at være virksomme fremfor de øvrige anvendte Midler imod Gigt og henmatiske Onder, haves bestandig paa Oplag hos Brødr. Schnakkenburg, Odense Vestergade.
Odense Adresse-Contoirs Efterretninger, 1848-06-21
Couleurte & hvide knyttede Rullegardinsnore.
Odense Adresse-Contoirs Efterretninger, 1848-06-21
Ovennævnte Snore tillader jeg at henlede til et æret Publicums Opmærksomhed, idet jeg tør anbefale samme som de smukkeste, solideste, og dertil svarende de billigste, som Nutiden kan fremvise. Ærbødigst Chr. Assam, Odense Vestergade No. 236. skraaes overfor Adressecontoiret, 1ste Sal.
Odense Adresse-Contoirs Efterretninger, 1848-06-21
Tapeter.
Odense Adresse-Contoirs Efterretninger, 1848-06-21
Jfølge en af mine Tapetfabrikanters Ønske agter jeg at oprømme til betydelig nedsatte Priser et Sortiment Tapeter af circa 3000 Stk., fra 24 s. til 2 a 3 Mk. pr. Styk. L. B. Jürgensen.
Odense Adresse-Contoirs Efterretninger, 1848-06-21
NB. Foruden Ovenstaaende har jeg stedse et vel assorteret Lager fine og moderne franske Tapeter. Et 6 Octav Fortepiano ønskes til Leie i et Par Maaneder. Adressecontoiret anviser.
Odense Adresse-Contoirs Efterretninger, 1848-06-21
Ledige Smørfjerdinger. kan erholdes hos H. Wolff i Nyborg.
Odense Adresse-Contoirs Efterretninger, 1848-06-21
Huusleilighed tilbydes.
Odense Adresse-Contoirs Efterretninger, 1848-06-21
I Huset No. 546 i Hans Jensens Stræde er en Stue, Sovekammer, Kjøkken, samt Loftsrum og Baghuus at erholde til Leie til førstkommende Michelsdag Flyttetid.
Odense Adresse-Contoirs Efterretninger, 1848-06-21
De tvende mig tilhørende i Tolderlund ved Kanalen saa smukt beliggende og til Beboelse beqvemt indrettede Huse, at hvilke det ene for Tiden beboes af Jnspecteur Heiberg, det andet af General Levetzau, ere til førstkommende October Flyttetid at erholde til Leie. Odense den 16 Juni 1818. P. Jørgensen.
Odense Adresse-Contoirs Efterretninger, 1848-06-21
Licitation. Fredagen den 7 Juli førstkommende, om Formiddagen Kl. 10, bliver paa Tverskov Mark i Vigerslev Sogn afholdt Licitation over Opførelsen af et grundmuret Stuehuus med 2 Ladelængder paa det Sted, hvor den afbrændte Juulskovgaard har staaet. Conditioner, Overslag og Tegning ere 8 Dage forinden Licitationen til Eftersyn henlagte i Tverskov Mølle. Lunde og Skam Herreders Contoir den 20 Juni 1818. Hillerup.
Odense Adresse-Contoirs Efterretninger, 1848-06-21
De, som maatte have Noget at fordre i afdøde Fæstehuusmand Christen Rasmussen og efterlevende Enke Bodil Andersdatters Bo af Vesterlunde By, Lunde Sogn og Herred, indkaldes herved, i Overeensstemmelse med Placaten 26 October 1792, med 12 Ugers Varsel til at fremkomme med deres Fordringer for undertegnede Skifteforvalter i Boet. Lunde og Skam Herreders Contoir den 15 Juni 1818. Fyens Stiftsavis redigeres af N. Seedorff, udgives i Odense da a Gange ugentlig. Trykt med Hurtigpresse. Hillerup.
Odense Adresse-Contoirs Efterretninger, 1848-06-22
udlandet. Preussen. En af Grundene, hvorfor Nationalforsamlingen i Berlin uden videre har forkastet det ministerielle Forfatningsudkast, er, at det slet ikke tager i Hensyn til det sociale Spørgsmaal, Ministrene Camphausens og Hansemanns Forslag at omgjøre og lappe paa det, vilde Man ikke indlade sig paa, da Man fandt det aldeles ubrugeligt; Ministeriet havde 142 Stemmer for, 188 imod sig. Under Tumulten den 14de gjorde det republikanske Parti sig megen Umage for at faae Republiken proklameret, men det syntes Berlinerne dog ikke om. - Fra Thorn skrives af 13de, at der pludselig var kommen Ordre paa det Hurtigste at armere og proviantere Fæstningen saa fuldstændig som muligt; Man ventede inden faa Dage at være beleiret af Russerne, der stode ved Grændsen blot i en Miils Afstand. - Alle Beretninger stemme overeens i, at det Aftenen den 14de og Natken til den 15de er gaaet frygteligt til i Berlin; det vakte rasende Forbittrelse, at der fra en Deel af Borgervæbningen blev skudt paa Folket; der reistes Barrikader; Tropperne ere ikke alene vendte tilbage, men erholde endog Forstærkning. J Westphalen og Rhinprovindsen staae mangfoldige Fabrikker stille, da næsten al Afsætning har ophørt, andre arbeide endnu med halv Kraft af Medlidenhed eller Frygt; de talrige Arbeidere bearbeides aabenlyst for Republiken; de velhavende Borgere indgaae Foreninger imod disse Bestræbelser; alle rhinske Fæstninger armeres fuldstændig og en betydelig Militairmagt er opstillet ved Vestgrændsen; Samfærselen aftager med hver Dag og i de rhinske Banegaarde, hvor der ellers neppe var Plads for Gods togene, voxer Græs.
Odense Adresse-Contoirs Efterretninger, 1848-06-22
Tydskland. Nationalforsamlingen i Frankfurt har i Mødet den 14de vedtaget, at der under Ansvar og Kontrol af den tilkommende provisoriske Centralmagt skal bevilges og af Forbundsforsamlingen paa forfatningsmæssig Vei tilveiebringes 6 Mill. Thaler til at danne en Begyndelse til en tydsk Krigsmarine; under Debatten viste den yderste Venstre høist uventet en ubetvingelig Mistillid." - J Baden seer det vedvarende meget betænkeligt ud og Storhertugen skal mistvivle om han vil kunne holde sig. - Paa Wartburg ved Eisenach er afholdt en almindelig tydsk Studenter forsamling, der har valgt en Art permanent Kommittee, et Studenterparlament, som fortsætter Møderne.
Odense Adresse-Contoirs Efterretninger, 1848-06-22
Jtalien. De neapolitanske Tropper, som ere i Bologna, vægre sig ligefrem for at marschere videre: de have gjort Oprør mod dem, der ville befale dem at avancere med Østerrigerne; deres General Pepe er i den største Forlegenhed. Den provisoriske Regjering i Mailand bekjendtgjør under 8 ds., at der ved Afstemningen har været 561,000 Stemmer for umiddelbar Tilslutning til Sardinien; 700 Stemmer vilde have Spørgsmaalet opsat. J Livorno har Man raabt: "Leve Kong Albert (af Sardinien), Konge af Jtalien, Ned med Leopold III Kongen af Sardinien er den eneste italienske Fyrste af gammelitaliensk Slægt. Radezkyskal have indledt Fredsunderhandlinger: Østerrig skulde beholde Venedig og Lombarderne overtage en Deel af den østerrigske Statsgield. J det Venetianske have Østerrigerne havt adskillige Fordele; de have indtaget Vicenza (hvor Jtalienerne skulle have havt et Tab af 1800 til 2000 Døde, Saarede og Fangne, medens Østerrigernes Tab kun var 500 Mand) og besat Bassano, Belluno og Cadore; Triest er blokeret af Venedigs og Sardiniens forenede Flaade og derpaa af Gouverneuren erklæret i Beleiringstilstand. Østerrig. Statholderen (Banus) af Kroatien der er meget afholdt, har efterkommet Keiserens Opfordring at begive sig til Jnnsbruck; det kostede ham Umage at afholde Borgerne i Agram fra at ledsage ham i Masse, imidlertid sendtes en Deputation forud. - Opstanden i Prag den 11te foranledigedes af at Fyrst WindischGratz afslog en af den echiske Deel af Nationalgarden fremsat Begjering om at faae udleveret 2000 Geværer, 60,000 Patroner og 24 Kanoner, Privatbreve tale om 600 Døde; Fyrstinde Windisch-Gratz blev inden Kampens Begyndelse skudt af en Feiltagelse; Skytten, der saae et Hoved bevæge sig bag Vinduesgardinet i hendes Hotel, skal have troet at ramme selve Fyrsten; hun var en Datter af Fyrst Schwarzenberg og hendes Moder omkom i Paris, da hun ved den Fest, som hendes Gemal havde foranstaltet i Anledning af Napoleons Formæling med Marie Louise af Østerrig, hvorved der, som bekjendt, gik Jld i Festsalen, styrtede sig ind i Flammerne for at frelse dette sit nu myrdede Barn. Vi have allerede berettet, at Fyrst Windisch-Gratz har seiret i Kampen, i hvilken den tydske Befolkning ikke skal have taget Deel den 13de fjernedes de sidste Barrikader, der skal iøvrigt være bevilget Czecherne en Art Kapitulation. - Ogsaa i Pesth har den 12te været Uroligheder; der har staaet en formelig Kamp imellem det italienske Militair og den øvrige Besætning, der understøttedes af Borgervæbninningen; Jtalienerne, der havde forskandset sig i deres Kaserne, maatte overgive sig.
Odense Adresse-Contoirs Efterretninger, 1848-06-22
Frankerig. Louis Napoleon har i en Skrivelse fra London af 15 ds, givet Affald paa sin Plads i Nationalforsamlingen; han kommer foreløbig ikke til Paris.
Odense Adresse-Contoirs Efterretninger, 1848-06-22
Storbrittannien. Den spanske Gesandt, Hr. Jsturiz, har forladt London for at begive sig tilbage til Madrid.
Odense Adresse-Contoirs Efterretninger, 1848-06-22
Norge. Rigstidenden, melder fra Christiania af 14d. Jgaar Aftes Kl. 9 opmarscherede de bortdragende Tropper paa Pladsen foran Frimurerlogen. Efter en af en Sangforening udført Sang udbragtes af de talrigt forsamlede Tilskuere et levende Hurra for de bortdragende Krigere, hvilket af disse besvaredes. At Kommitteen for Danmark var arrangeret Forfriskninger for Soldaterne. Efter nogle Afskedsord af General Wedel foregik derpaa Jndskibningen, og noget efter Midnat afgik Korpset paa 3 Dampskibe og 12 Transportskibe. Hvis ikke anden Ordre forefindes i Helsingborg, skulle Tropperne igjen udskibes i Skaane. - Et Generalkommissariat er oprettet til at vinde den tilstrækkelige Enhed i de Foranstaltninger, som Tidens Bevægelser maatte gjøre fornødne.
Odense Adresse-Contoirs Efterretninger, 1848-06-22
Sverrig. Kongen har udnævnt Prinds Christian af Holsteen-Glücksborg til Ridder af Seraphimer ordenen.
Odense Adresse-Contoirs Efterretninger, 1848-06-22
Fædrelandet. Proklamation fra Kongen til Armeen: Soldater.
Odense Adresse-Contoirs Efterretninger, 1848-06-22
Efter Slaget ved Slesvig udtalte Jeg for Eder, ifølge mit Hjertes inderste Drift Beundringen over den hæderfulde Maade, hvorpaa J have udført det Tilbagetog, hvortil den langt overlegne Fjende da havde nødt Eder, og det Haab, at den almægtige Gud ikke vilde forlade vor retfærdige Sag. Det uforfærdede Mod og den djærve Udholdenhed, J. atter have lagt for Dagen i Træfningerne i Sundeved og ved Dyppel, have fornyet Eders Krav paa Min Beundring, ublandet ladet mig føle den dyrebare Glæde, at vide Eder, tappre Krigere, som det Lands Sønner, til hvis Konge Forsynet har udkaaret Mig, og kronet Mit Haab og Min Tillid til Eder med den skjønneste Vished. Thi Eders Daad Eders Heltemod er intet Blændværk, med undslettelige Træk har billedet deraf afspeilet sig i Eders Konges, Eders Medborgeres Hjerter; selv Eders Fjende vidner om disse Eder Dyder! Eders Belønning er Kongens og Samtidens dybtfølte Erkjendtlighed, evigt Helterv, Denne Palme vil altid vinke Eder til Kampen: med Gud, for Konge og Fædreland, Frederiksborg Slot den 15 Juni 1848. Frederik R.
Odense Adresse-Contoirs Efterretninger, 1848-06-22
Blandinger. Af Garden var det navnlig 1ste Kompagni under Kapitain Barner, som i Affairen den 5 ds. kom haardt i Jlden, og derfor ogsaa leed et betydeligt Tab i Forhold til sin Styrke; ved dette Kompagni gjorde Lieutenant Kaas Tjeneste. Kapitain Dau med et Kompagni af 4de Bataillon deeltog med megen Tapperhed i Angrebet; ved hans Side faldt Lieutenant Muus.
Odense Adresse-Contoirs Efterretninger, 1848-06-22
Den provisoriske Regjering i Rendsborg har indført baade Portold og Formalingsskat i Kjøbstæderne.
Odense Adresse-Contoirs Efterretninger, 1848-06-22
Jmidlertid synes Porttolden endnu at indskrænke sig til Slagteqvæg og er vel saaledes endnu kun en Slagteskat. Der er nemlig paalagt en Afgivt af 5 Rd. Kourant (8 Rbd.) pr. Hoved. Af hver Tønde Korn skal svares 12 s. Kour. (38 3/2 Rbs.). Man kan begribe, i hvilken Finantsnød den provisoriske Regjering maa befinde sig, da den, for at suge Penge til sig, har maattet gribe til et saa fortvivlet Middel. - J Mandags indtraf til vor Armee tre Menige som Deserteurer fra den fjendtlige Hær. Ogsaa Ynglinge fra Mellemslesvig, navnlig fra Flensborg og Tønder Omegn, vedblive at indtræffe til Nordslesvig, idet de slesvigholsteenske Tropper vedvarende gaae paa Jagt efter vaabendygtige Mandfolk, eftersom disse ikke ville indfinde sig til de fastsatte Sessioner. En saadan Session afholdtes forleden i Tønder, men uagtet Amtet er et af de største i Hertugdom met og indbefatter største Delen af de frisiske Distrikter, hvor Separatisterne mene at have Folket paa deres Side, saa indfandt der sig dog ikke en eneste Karl til Sessionen. - Foruden af Veien til Christiansfeldt havde de c. 3000 Md. slesv. holst. Tropper, som Pintseløverdag besatte Haderslev, den følgende Nat udsendt stærke Forposter af den almindelige Koldingvei til Aller- og Taarningmølle. Ligesom ved Seggelund stødte de her paa de danske Tropper og bleve trængte tilbage. Flere af de Fjendtlige saaredes, deriblandt en Friskaremand, der af sine Kammerater kaldtes, Borgmesteren". (Dvke.)
Odense Adresse-Contoirs Efterretninger, 1848-06-22
Odense. (Dagsposten.) J et fra Krigsministeriet meddeelt Udtog af en Additionelrapport over Slaget ved Dyppel den 5 ds. hedder det: Oberstlieut. Kauffmann (3die Jægerkorps) fremhæver Sergeant Petersen af 4de og Ribe af 1ste Kompagni, Oberstl. Hindenburg (Odense frivillige Korps) Sergeanterne Stokholm, Alstrup og Deichmann.
Odense Adresse-Contoirs Efterretninger, 1848-06-22
Jfølge Breve fra Nordarmeen er dennes Stilling uforandret i Haderslev og omliggende Landsbyer. Hvor Fjenden staaer, veed Man ikke rigtig; Nogle sige ved Jmmervad Kro, Andre ved Bau - hvilket de tydske Blade synes at bekræfte - atter Andre Syd for Flensborg.
Odense Adresse-Contoirs Efterretninger, 1848-06-22
Det engelske Dampskib Rob Roy, der igaar ankom til Kjøbenhavn fra St. Petersborg, har, saavidt Fædrelandet veed, kun medbragt den Efterretning fra General Oxholm, at han var ankommen dertil og agtede at vende tilbage med det næste Dampskib, hvis Ankomst forventes sidst i Ugen. Fjenden, hvis Stilling som hidtil er i Mellemslesvig, forbliver endnu altid uvirksom, maaskee tildeels en Følge af den i Hæren grasserende Koldfeber og Bryst betændelse. Skulde han alligevel bryde op mod Nord, saa vilde han ikke eet Øieblik komme den danske Hær uventet. J den fjendtlige Stilling er der forsaavidt foregaaet lidt Forandring, som de slesvigholsteenske Dragoner, der laae i Lygumkloster, antages at have forladt denne By og at være trukne nærmere Flensborg eller Aabenraa, ogsaa Tønder skal for en Deel være rømmet af de insurrektionelle Tropper. (Dyke.)